দুদক চেয়ারম্যান ইকবাল মাহমুদ সমকালকে বলেন, সংঘবদ্ধ চক্রের সিরাজুল হকসহ অন্য সদস্যদের ধরার জন্য দুদক সর্বাত্মক চেষ্টা চালাচ্ছে। জনগণের উদ্দেশে তিনি বলেন, টেলিফোনে অভিযোগ অনুসন্ধান ও তদন্ত সংক্রান্ত কোনো কাজ করা হয় না। লিখিত চিঠি বা নোটিশ ছাড়া কেউ তাই সাড়া দেবেন না। তা ছাড়া কোনো ব্যক্তির একক অভিপ্রায় অনুসারে অভিযোগ থেকে অব্যাহতি পাওয়ার অথবা অভিযুক্ত হওয়ার আইনি সুযোগ দুদকে নেই।